ვეზლეშ სააბატო

ვეზლეშ სააბატო, თაშნეშე ჩინებული, მუჭოთ ვეზლეშ წიმინდე მარია მაგდალინარიშ ბაზილიკა — ბენედიქტური ჸოფილი მონასტერი საფრანგეთის, იონაშ დეპარტამენტიშ კომუნა ვეზლეს. სააბატოშ თარი — წიმინდე მარია მაგდალინარიშ ოხვამე, მუში სკულპტურეფით მერჩქინელი რე ბურგუნდიული რომანული არქიტექტურაშ გოსოფურ შედევრო. სკულპტურეფიშ უმიარაშობა საფრანგეთიშ რევოლუციაშ ბორჯის მოჯალაგეს. 1979 წანაშე, ოხვამე მიშულირი რე იუნესკოშ მოსოფელიშ მონძალაშ ერკებულშა. ვეზლეშ სააბატოშე პირველი ინნაჭარეფი IX ოშწანურას ორხველჷ. დუდშე, თე დიხა პარიზიშ გრაფ ჟერარ II-ს ორხველჷდჷ დო თაქ იდვალუაფუდუ ჟირი მონასტერი, ნამუთ დიო არაბეფქ დო უკული ნორმანეფქ მოჯალაგეს VIII-IX ოშწანურეფს. IX სოშწანურაშ შქა ხანეფს, ჩინებულო გინირთჷ, ნამდა წიმინდე მარიაშ მონასტერქ წიმინდე დიხას მარია მაგდალინარიშ ნორთეფი ქიჸიდჷ. თეშ უკული, ვეზლეს მოხვამეეფიშ ბუნეფქ ეყარჷ თელი ევროპაშე. ქოძირით თაშნეშე იუნესკოშ მოსოფელიშ მონძალაშ ობიექტეფი საფრანგეთის მოსოფელიშ მონძალაშ ობიექტეფიშ ერკებული ევროპას რესურსეფი ინტერნეტის The monastic community of Jerusalem in Vézelay Archived 2011-01-31 ვებ-ხასჷლას Wayback Machine. Gallery of detailed images Adrian Fletcher's Paradoxplace – Vezelay Page - Photos Archived 2005-08-20 ვებ-ხასჷლას Wayback Machine.